سَکسَنیئدینجی درس
فعل (16)
فعللرده زامان:
*کئچمیش زامان
* اوزاق کئچمیش (ماضى بعید):
بو فعل ایشین اوزاق کئچمیشده باش وئردیگینى بیلدیریر. اونون علامتى دؤرد چئشیدلى "میشدى (mişdi)، مێشدێ (mışdı)، موشدو (muşdu)، مۆشدۆ (müşdü)"دن عیبارتدیر، بو شکیلچیلر "میش ایدى" شکلینده ده ایشلهنه بیلر. بو فعلین اینکار علامتى "ما- مه" دیر کى، فعلین کؤکونه قوشولار.
اوزاق کئچمیشین صرفى:
*تصدیق:
وورموش ایدیم (وورموشدوم)
وورموش ایدین (وورموشدون)
وورمش ایدى (وورموشدو)
وورموش ایدیک (وورموشدوق)
وورموش ایدیز (وورموشدوز)
وورموش ایدیلر (وورموشدولار)
*اینکار:
وورمامیش ایدیم (وورمامیشدیم)
وورمامیش ایدین (وورمامیشدین)
وورمامیش ایدى (وورمامیشدى)
وورمامیش ایدیک (وورمامیشدیق)
وورمامیش ایدیز (وورمامیشدیز)
وورمامیش ایدیلر (وورمامیشدیلار)
دئییلمهلیدیر کى، جدولده گؤروندویو کیمى بو زامانبن ایکى چئشیدى معنا و مضمون جهتیندن فرقلهنیر. یعنى یالنیز "دى 4" ایله دۆزهلن نوعو اوزاق کئچمیشى بیلدیریرسه، "ایدى" ایله دۆزهلن ایکینجى نوعو، اولدوقجا اوزاق کئچمیشى بیلدیریر.
azb_Arab kas_Arab azb_Arab azb_Arab azb_Arab azb_Arab azb_Arab kas_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab